**PRESIDENT RODRIGO ROA DUTERTE’S**

**TALK TO THE PEOPLE**

**Malacañan Palace, Manila**

**April 5, 2022**

[00:01:13]

**PRESIDENT RODRIGO ROA DUTERTE:** Magandang araw po sa inyong lahat o kung umabot man ang programa na ito sa gabi, magandang gabi sa inyong lahat. At kung dumating ito sa mga tainga ng mga Bisaya, maayong gabii ka ninyong tanan. Kumusta man mo?

I am happy to note that pababa nang pababa ‘yung COVID cases natin and sana wala ng ibang variant na dadating sa ating bayan. You know COVID-19 and its variants would be a part of our lives for a long, long time. May naiwan tayong mga bakuna at marami namang nagdadaldal na pag-expire. Eh alam mo ang bakuna nandiyan para sa lahat ng Pilipino in-order natin ‘yan. Ngayon, kung may mga Pilipino marami pa na hindi nakapagbakuna o ayaw magpabakuna, eh hindi naman kasalanan ng gobyerno na magbili tayo commensurate to the number of Filipinos that would be vaccinated sana.

So itong mga bakuna mag-expire either ibigay natin ito sa mga countries na wala pa or siguraduhin natin na ano na lang --- we’ll embark on a program last minute na mag-house-to-house na lang sa mga barangay. At ‘yung hindi pa nabakunahan --- marami pa ‘yan --- kailangan lumabas na at mapag --- mabakuna sila.

So there is enough --- they say there’s an excess. There is no excess actually. Binili natin ‘yan sa numbers. Ngayon kung ‘yung mga tao ay nagtatago o ayaw, mas mabuti na lang ‘yan kay gusto nilang magpabakuna o kailangan mabakunahan tapos wala. Eh mayroon nandiyan na ‘yan and we will try to maximize the use o utilization of the vaccines especially that ‘yung expiry date nila malapit lang. They cannot be --- the shelf life, shelf life ng bakuna is not by years. It’s only by months so kailangan magamit. Ngayon kung hindi magamit, mag-expire ‘yan, ah itatapon talaga natin ‘yan.

[00:04:23]

Pero kung sabihin na sobra-sobra ang bakuna, hindi sobra-sobra ang bakuna. Kung estimated natin na 100 million, 100 million ang ating in-order. Hindi tayo puwedeng magkulang, hindi na bale magsobra. Hindi na natin ano ‘yan. It’s beyond the human comprehension kung you expect na mabakunahan lahat. But at least the vaccines are here and ready to be utilized just in case ‘yung mga --- a good number of the Filipinos remaining and refusing to be vaccinated, wala na tayong magawa.

The most that we can do is last-minute program, we embark on a program that would --- i-deliver natin ‘yung vaccines sa bahay-bahay sa bukid. Kayong mga NPA, huwag ninyong barahin ‘yung mga tao na aakyat diyan especially the health workers. Sa totoo lang on grounds of humanity, eh kung gusto ninyo magpabakuna, ipasali ko kayo pero huwag ninyong --- do not derail the program. That’s what I’m trying to tell you.

But as a Filipino, although you are --- mga bandido naman kayo, pag gusto ninyong magpabakuna okay lang, walang problema. Eh kung ‘yung sa iba “mabuti pa’t mamatay kayo diyan,” hindi naman ganoon ang gobyerno. We will stretch our understanding itong kaya nga --- kaya kami nandito ‘yan sa mga ELCAC, pacification drive, because we want you to live. You surrender, drop your weapons, tapos mag-usap tayo, may bahay kayo, may trabaho.

TESDA would teach you new skills that you do not know which might be an answer to the country’s needs of a lot of developments ngayon sa mga lahat na bagay, sa mga factories at baka mapakinabangan ninyo ‘yung pinag-aralan ninyo dito sa TESDA.

Iyun lang po, that’s the thing that I can really --- we are not out and out but you know I consider you bandits kasi sige hingi kayo ng pera eh, the extortion is there. Pagka nag-extort ka, it’s plain banditry. There’s no other language for that --- what you are doing. Iyun lang po, sana maintindihan ninyo.

Now ngayon sa trabaho ko, last week I went to Lapu-Lapu City, ganoon rin sa ELCAC to end the insurgency on all fronts kasali na ang gobyerno pati ang bayan. Mayroon yata tayong video niyan? Can we have the clip shown?

[video playback]

[00:09:16]

Tapos ‘yung last na binigyan ko ng importansiya sa trabaho ko ‘yung sitwasyon sa Taal Volcano. Pagdating ko doon, wala man, pero maraming evacuees. Now, there is a structure there built by sa itong Housing at initiative ito ni Housing Secretary si Ed del Rosario. Gumawa sila doon diyan sa Batangas ng isang --- sa Mataasnakahoy, the place is called Mataasnakahoy --- isang model na evacuation center. Ginawa niya mayroong gym, may ano ‘yung mga kwarto, kwarto, may conjugal ano pa, conjugal rooms --- dalawa yata at lahat. Nasunod ang ano ko na --- I think he has about 10 comfort rooms for women and another 10 for men.

[00:10:54]

Iyun ang gusto ko na ginawa nila na nasunod nila ‘yung paningin ko na anong tama. May mga kitchen and everything and I would like the housing to --- at least the remaining months, to replicate the --- at saka ‘yun na ang parang template ng for the next administration, hopefully that they would build a structure just like the one that I inaugurated doon sa Batangas. And nagpunta na ako --- ’yung mga evacuees kasi pinapaalis talaga sila ng gobyerno, so pinuntahan ko sila at nagbigay ako ng tulong. May clip ba diyan? Pinapakita ko lang kasi kaawa ‘yung mga kababayan natin.

[video playback]

[00:13:34]

Itong sa Taal, we continue with the monitoring hanggang mabalik sa normal.

Sa COVID-19, sabi mababa na and --- but we have to follow the most basic and fundamental gadget that can really help us is the mask. Kaya ma --- hindi rin siguro kasi ang Pilipino naniniwala. Ang Amerikano kasi pati sa China ngayon pumuputok, Japan, nagkakaroon sila ng surge na mataas. While they are now challenging the COVID-19, tayo naman dito parang --- we are not over the hump but we continue to be conscious of the requirements. Iyan lang naman, alcohol, ‘yang ginagawa ni Rolly Bautista ngayon, ‘yan nakita mo, ‘yan oh. Iyan, alcohol ‘yan. Basta paikot-ikot ‘yung kamay, hindi ‘yan tubig. Alcohol lang or sanitizer, whatever.

Sabi ko nga gasolina kung walang iba eh. [laughter] Totoo ‘yan, mag-ano ka lang ng --- diyan sa mga istasyon. Kayong naglalakad diyan sa daan, may --- after a --- you know after using that gadget there, mayroon ‘yang residual na tumutulo, hingiin na lang ninyo. Pero huwag kayong maggamit ng posporo pagkatapos kasi [laughter] --- patuyuin na ninyo muna.

So ang restrictions is --- you know lahat gusto halos balik na sa zero o lahat one. That --- hindi puwede kasi may mga lugar na mayroon pa. Until such time na talagang almost isa, dalawa na lang all over the country, ‘yang Alert 1 would still be a good --- parang buffer natin. Huwag na muna tanggalin natin ‘yan until we are very sure that everything is really all right, especially sa ating lugar.

[00:16:23]

Kasi mag-reinfect nang reinfect ‘yan tapos may mutant na bago, diyan ang nagkaproblema. Ang isa pa ay parang --- bago ko sila ibigay, ‘yung mag-report, talking about the elections. Ako, wala akong kandidato, hindi ako namumulitika, I’m just announcing. Wala akong kandidato ni sino man sa pagka-presidente. I remain neutral.

Ang akin kasi eh presidente ako tapos magkampi ako ng isa, magdududa ‘yung iba, ginagamit ko ‘yung resources ng gobyerno, magulo na. If you are a president and you have the resources na nasa beck and call mo, ano man ang gawain mo masuspetya ang tao na ginagamit mo para sa isang kandidato. Even if it is not true, kung budgeted na ‘yang project na ‘yan, tuloy-tuloy naman. Hindi na nga ako makaano ng pera, bawal na.

Pero itong isa, mas --- I’d like to engage the COMELEC sa ano, budget kasi ‘yan lahat eh. So karamihan ‘yang sa ospital, may budget ‘yan. Ngayon, kung may mga tao na gustong magpatulong tapos hindi sa ospital ng gobyerno, napunta doon sa ospital na --- may lugar na walang ospital ang gobyerno but mayroong pribado at nagkaroon sila ng utang at hindi natin mabayaran kasi bawal na, ako na lang ang maggarantiya that I will pay the --- whatever is ano sa expenses.

Ang akin, magpunta kayo sa mga ospital na owned by government kasi may mga pera talaga ‘yan sila. Like for example, itong PGH, ulitin ko, noon iilan lang ‘yung budget yearly ng PGH. Tapos lahat ng tao pumupunta diyan kasi libre eh and we have the best doctors there also, mga talagang ano, ‘yang ospital talaga na maraming mga consultants na mahusay.

So sana matapos ‘yung isang building, may pinatayo pa ako na isang building para sa pasyente pero hindi matatapos ‘yan sa termino ko. But you know what? I’m giving them kasi naaawa ako sa kanila iilan lang ‘yung maghati-hatian. PAGCOR, sinabi ko sa PAGCOR, “give the hospital 100 million every month,” ganoon kalaki ang tulong ko sa ospital na ‘yan. And sa mga sundalo on V. Luna... Magkano sa isang ospital? [Official: 50 million, Mayor.] Oo, ‘yung isang --- AFP Center?

SECRETARY DELFIN LORENZANA: AFP and Veterans pareho, 50-50.

[00:20:15]

**PRESIDENT DUTERTE:**  Fifty-fifty ‘yan. So hindi na maubos ‘yan ng ano, unless there is a massive emergency.

Kasya na ‘yan sa ano --- 50 million a month, ganoon ang binigay ko. [cross talk] Sobra na. Sobra oo. Sobra-sobra na nga. Kaya mabuti’t na lang i-savings nila para at the end of the year baka magamit pa natin ‘yan to erect another --- another building, an annex or something, whatever that’s allowed by law.

Ang akin lang is itong sa election, ayaw ko nga na maano ‘yung pati ‘yung ospital. So nag... I start with the hospitals because health ng tao ito. Tapos we are constricted or restricted by so many regulations. The things that the president cannot do anymore: projects pati magbigay ng pera, bawal na kung wala sa budget.

Ngayon, kung wala nga sa budget, nagkakaproblema tayo. Kasi may mga lugar na pribado ang clinic or a small hospital, hindi tayo makakuha ng pera sa whatever --- bawal na --- pati ‘yung PAGCOR, hindi na natin masabihan na magbayad doon. So ang sinasabi ko lang utangin na lang muna, ako na ang maggarantiya na babayad.

At itong isa, kaya nga wala kaming kandidato, except of course my daughter, so I have to mention her because she is my daughter. Ano man ang dynamics namin sa ‘yung mga party nila, anak ko ‘yan eh. So iyan lang isa pati ‘yung mga senador na gusto ko sanang mailagay diyan but I am not mentioning any names. I’m just trying to avoid politicking because baka masabit tayo sa COMELEC.

Ang isang ano ko is I... The government, at least the Armed Forces pati ang P --- police, pati kami sa gobyerno, we are not allowed to campaign. Well of course, iyung mga Cabinet members, they can. But just to make things equal, sinabi ko noong past two elections, mga Cabinet members, sabi ko lalo na ngayon paalis na tayo, huwag na tayong mag-campaign-campaign ng kandidato. We’ll just make the most out of the remaining days to wind up and sit back to tingnan natin ‘yung ating nagawa para sa bayan.

So we start with a --- dito ngayon sa report. I would like to call again Secretary Duque for the COVID response. Ano na ang nangyari? Where are we now in our fight against COVID? Are we winning? Are we losing?

DOH SECRETARY FRANCISCO DUQUE III:Definitely Mr. President, we are winning, given as you have correctly pointed out sir, mababa ang ating kaso. Tuloy-tuloy na mababa at mapapakita ko nga po mamaya, I will show a comparative graph in Philippines where it’s at compared to the neighboring ASEAN countries. Ang baba na natin and the lower you are in the rank means the better your response in the pandemic --- in the COVID-19 pandemic. Ipapakita ko po mamaya Mr. President.

[00:24:41]

**PRESIDENT DUTERTE:** Sige, ngayon na, it’s your time.

SEC. DUQUE: Ngayon na, yes sir. Okay sir.

Maraming salamat po. Magandang gabi po muli Mr. President and Senator Bong Go, the Chairman of our Senate Committee on Health and Demography; sa atin pong mga kasamang miyembro ng Gabinete at higit sa lahat sa atin pong mga minamahal na kababayan. Ito po ang aking ibibigay, ang pinakahuling ulat or updates para po sa ating COVID-19 pandemic.

Ito po makikita natin from March 30 to April 5, one week, nakapagtala po tayo ng 2,548 cases. Ito, mas mababa nang kaunti doon sa naka-raang linggo na kung saan nakapagtala tayo ng 2,643. At ito pong April 5, ang isa na sa mga pinakamababa natin naitala mula Enero na 225 cases today.

Ang daily average cases natin, iyung 2,643 divided by seven, nasa 364 per day on the average. Isa lang po ang nadagdag sa ating severe and critical cases. Samantalang ang ating case fatality rate ay nananatiling mababa sa 1.61 percent. At ang ating recovery rate, mataas, nananatili sa 97.47 percent. Ito po ang ating cumulative recovery rate at ang atin pong positivity rate naman, dito makikita na kahit na sabihin nating bumababa ang seven-day moving average testing output of 20,990, the positivity rate continues to go down, ayan po ay 1.8 percent. Ibig sabihin, ito lang po ‘yung mga confirmed na mga kaso of the 20,990 tests performed.

Ngayon, sa baba naman po, ang ating healthcare utilization rate ay patuloy na mababa Mr. President, ‘no, 17.7 for non-ICU. Samantalang sa ICU bed utilization, nasa 15.6 percent. At ang ating severe and critical admission, nasa 12.4 percent; 785 po ang katumbas nito in absolute number out of the 6,327 total admissions.

Now, in terms of contribution of cases, NCR po ang nakapagtala ng 1,005 over the last seven days. Ito na po ‘yung sinasabi ko kanina na compared to the other ASEAN countries, pagdating po sa cumulative confirmed cases, ito po, ang Viet Nam, nangunguna. Nasa nine million na po ang kanilang cumulative cases samantalang dati kakaunti lang sila. Ngayon, tumalon ang kanilang mga kaso. Indonesia, nasa 4.02 million thereabouts; Myanmar, ganoon din, four million; Thailand, 3.74 million; Philippines, 3.6 --- 3. --- four ba ito? --- 3.6 million po Mr. President. So panlima lang po tayo at ibig sabihin, mas maganda po ang ating pagtugon sa pandemyang ito.

[00:28:11]

Sa daily new confirmed cases naman po, nakikita po natin nangunguna ang Viet Nam. Nasa... Umabot sila ng mga 48,000 sa isang araw lang po iyan. Thailand, daily cases po 'no 21,000; Malaysia, 10,000; Laos, 1,038; Brunei, 600 --- ah 400 rather; Philippines, 132. Nandoon po tayo sa ilalim Mr. President.

Ngayon, kung iki-clear naman natin for population, ang daily new confirmed cases per million population, ayun, mas nasa ilalim tayo. Pang-anim po tayo. Nasa 3.07 per million population tayo. Samantalang ang Brunei, nasa 1,300 plus; ang Viet Nam, nasa 600 plus; Malaysia, nasa 400 plus; Thailand, nasa 370 plus; Laos... So malayo na po ang ating narating Mr. President. Mababang-mababa na po tayo --- next slide.

Ganoon din naman ito. Iyung usapin naman sa XE variant. Ito po ‘yung Omicron na sinasabing subvariant na kombinasyon ng naunang subvariant na BA.1 at humalo ang BA.2. Ito po ‘yung pinakamalaking kaso natin, BA.2. About 90 percent of our cases during the surge in January and February ay BA.2.

Ngayon po, iyung bago XE subvariant, iyan po ang lumalabas ‘no. At ito pong gaya ng naiulat ko noon na pag --- noong last Tuesday, ang recombination po nitong mga variants na ito or sublineages ay isang proseso po ng pagsasama ng bahagi ng genetic material ng magkaibang variants. At sa kasong ito, ang parent sublineages or genetic sources ay iyon ngang BA.1 at BA.2 sublineages or subvariant ng Omicron. Una ito pong natukoy sa United Kingdom noong January of 2022 at kasalu-kuyang nakatukoy na ang bansang ito ng higit 700 kaso of XE variant.

At nakatukoy din ng isang kaso lang naman Mr. President, sa Thailand, nitong April 3. Base sa initial na datos ay nakakita ng mga eksperto na mas nakakahawa tila ang XE variant by about 10 percent higher transmissibility compared po sa BA.2 sublineage. At nakakakita rin ng pagtaas ng kaso at hospital admission sa United Kingdom. Ayan po itong ating graph dito sa bandang kanan. Ito po ‘yung daily confirmed COVID-19 cases nila. Tapos ang kanilang weekly new hospital admissions mula March hanggang ngayong April, patuloy na tumataas ang kanilang mga kaso. Ganoon din ang kanilang mga hospital admission here and dito naman ang kanila pong kaso tumataas.

[00:31:50]

Pero whether ito po ay maiuugnay sa XE variant, ‘yan ang tanong Mr. President. Hindi rin natin malinaw na masabi ‘yung ganoon, hindi rin nila ma-establish kasi nagluwag din sila sa paggamit ng mask, nagluwag po sa pagsunod sa kanilang minimum public health standards and that could very well be the reason kung bakit naglipana ang kanilang cases at ang kanilang admission sa ospital Mr. President.

So kaya naman hinihikayat natin ang lahat na tuparin ang mga ating nakagawiang minimum public health standards at ulit-ulitin natin magpabakuna sapagkat napatunayan natin na ang mga ito, kahit na noon pa man, ay talagang game-changer po ito, epektibo laban sa anumang variant ke Alpha; ke Beta; ke Delta; Omicron; BA.1; BA.2; combination, ‘yung XE; eh iyan pa rin talaga napakita natin Mr. President.

In fact, the Johns Hopkins University Mr. President, has done a survey sa Philippines ‘no. From September to March, the masking rate of the Philippines is exceptionally high from 91 to 96 percent, ‘yun ang range ng ating masking rate. And we should like to believe that this is one of the reasons why we never reached --- ‘yung peak natin pinakamataas natin hindi tayo umabot more than 40,000. In fact, sa Omicron pinakamataas natin ay 34 - 35,000 lang daily. Hindi kagaya ng Indonesia, Malaysia, Thailand, lampas-lampas 50,000 sila Mr. President ‘no. So talagang ang laking bagay po.

Maraming salamat sa inyo dahil sa kakapaalala ninyo, nasunod ang taong-bayan Mr. President and of course gumanda rin ang ating vaccination coverage. At dalawa ang pinanggagalingan ng proteksiyon natin eh ‘no: ‘yun pong ating natural immunity from the infection, on the one hand; on the other hand, the vaccination also provided protection.

And sa ngayon po, ang ating vaccination rate ay umabot na sa 74 percent of our target population of 90 million Filipinos. About 64, 65 million Filipinos ay mayroon na pong kumpletong bakuna Mr. President. So ‘yan po ang ilang mga bagay na dapat pong malaman ng atin pong mga mahal na kababayan --- next slide.

Ah hindi ko na po ito tatalakayin, ito po ‘yung mga reminders lang patungkol sa Avian Flu. Hayaan ko na po ang DA ang makapag-paliwanag nito sa susunod na pagkakataon --- next slide.

[00:34:36]

Ito po ‘yung pinag-uusapan ninyo kanina Mr. President, tungkol sa vaccine wastage and expiration. Iyun pong sinasabi nilang 25 to 27 million na mage-expire by July, ang tawag po natin diyan ‘yung theoretical expiration. Hindi pa po ito expired kasi July pa ‘yan, magagamit pa rin po natin ‘yan. However, our actual vaccine wastage is only 1.54 percent. That is the allowable wastage rate as of April 3 this year which is far, far below than the 10 percent indicative wastage rate used by the WHO Mr. President. So ang layo. We’re still okay ‘no?

Pero ika nga, marami pa rin po tayong dapat gawin at ito po namang mga 27 million na mga doses na mage-expire karamihan by July ay galing po ito sa mga donation ng COVAX, galing po ito doon sa binili ng private sector na AstraZeneca, galing din po ito sa Moderna na galing po sa doon sa grupo ni Razon Group of Companies na bumili po ng Moderna. So ang karamihan po rito mga donasyon Mr. President at ‘yung mga iba ay mga LGU naman ang nag-procure Mr. President ‘no.

So ang mga madalas na kadahilanan kung bakit nagkakaroon ng wastage ay ang mga sumusunod: number one, halimbawa nagbukas po ng isang vial, 10-dose vial ng bakuna Mr. President ‘no. Eh ang taong nakapila lima lamang. Samakatuwid, dati ang naging policy natin hindi tayo magbubukas hangga’t hindi 10 ‘yung dumating para maubos ‘yung isang vial. Ngayon ang sinasabi ng WHO which we adopted is ‘yung kapagka lima lang halimbawa ang dumating, huwag ka nang maghintay na maging 10, buksan mo na, ibigay mo na. It is better to provide already the protection immediately to the people who are already there in the vaccination site rather than wait. If you wait, baka hindi na bumalik, eh ‘di lalong natodas tayo, lalong mas marami ang masasayang tapos hindi pa natin nadagdagan ‘yung ating mga ibig bigyan ng proteksiyon. So isa po ‘yan.

Pangalawa, ‘yung underdose vials o mga vials na may kapos na dosage ay hindi po natin pinapayagan na gamitin iyan dahil baka magkaroon po ng isyu sa integridad nung bakuna.

Iyung pangatlo, ‘yung expiration or paglagpas sa shelf life ng mga bakuna, mayroon po talaga ito dahil unang-una Mr. President, tama po kayo nung sinabi ninyo ang shelf life ng bakuna is really up to six months only. Unlike drugs and medicines, they can last up to three years ang kanila pong expiration.

So *ab initio*, sa simula’t simula pa lang, maiksi na talaga ang kanilang shelf life. But what has the government done Mr. President? We continue to apply for an extension of the shelf life and we have done this for Sinovac, for Pfiz --- for Moderna, for Sputnik Gamaleya. So tuloy-tuloy po. Alam po ni Secretary Galvez ‘yan, ni Secretary Vince Dizon, kasama ko po sila na pag-apply ng extension ng shelf life. At maganda naman at nabigyan naman tayo ng extension.

[00:38:21]

Pero may mga iba ay sumasailalim pa sa pagsusuri ng ating FDA para malaman ‘yung integrity, safety, efficacy and stability nung mga bakunang pinapa-extend natin. And hindi po madaling gawin ‘yan, that cannot be just done overnight ‘no. Talaga pong nagkakalap sila ng mga datos at ito po ay pinag-aaralan pa ng ating mga vaccine expert panel kung talagang puwedeng pahintulutan ang FDA.

Kahit naman sabihin nung vaccine manufacturing companies na, “Okay, we extend the shelf life,” mayroon concurrence ang FDA pa rin diyan as an oversight regulatory body. So ‘yan po ang mga dahilan. Nagkaroon din po tayo ng sakuna Mr. President, Typhoon Odette. Marami din pong kahit na papaano naapektuhan po na ating mga bakuna tapos nagka-karoon po ng temperature excursion, nagkaroon po din ng sunog na naapektuhan din po itong mga bakuna doon po sa mga vaccination sites. So ‘yan po Mr. President.

Ang inyo pong National Vaccine Operations Center ay nagpupursige at nagpupunyagi na talagang palawigin pa ang pagpapaabot ng bakuna sa atin pong mga kababayan. In fact if I may be allowed to enumerate, number one, about two months ago, we launched the Resbakuna sa Botika. So marami na pong mga malalaking bakuna, network of botikas and pharmacies nagbabakuna na po doon sa kanila pong mga lugar.

Pangalawa, ‘yung Resbakuna sa Klinika. Nakiusap po tayo with the Philippine Medical Association and they obliged ‘no. So lahat po ng mga clinics nila puwede na silang magbakuna. So nakakatulong po ito.

Pangatlo, ‘yung atin pong mga iba pang pamamaraan. Nagbukas na rin po tayo ng bakunahan sa transport sector together with the DOTr, sa seaports, sa airports, sa mga Integrated Terminal Exchange ano sa mga terminals. Mayroon na rin pong mga bakunahan diyan Mr. President at mayroon din po tayong mga drive-thru vaccination.

Ngayon po, ang mga LGUs nagbabahay-bahay na po dahil sa utos niyo po Mr. President, sinusunod na po nila na bahay-bahay dinadala ang mga bakuna lalo na para sa mga matatandang may kapansanan or mga mayroong handicap na naka-wheelchair o nakahiga so hindi talaga puwedeng mabakunahan sa mga vaccination center.

So lahat po ginagawa ng inyo pong gobyerno Mr. President, ang lahat ng pamamaraan. Hindi ko na po maisip kung ano pang pamamaraan ang hindi pa natin nagawa. Although, we would welcome Mr. President, if the Senate or Congress will --- if they can muster that will, political will, to make vaccination and booster a mandatory like in other countries ‘no. Pero alam ko po this is going to be very controversial pero sana naman po ay intindihin nila na tayo po ay nag --- bumili ng mga bakuna, tama po kayo Mr. President, para maproteksiyunan ang publiko, ang atin pong mga kababayan.

[00:41:51]

Eh hindi naman po natin makontrol kung ayaw nung tao ang magpabakuna. Hindi naman natin puwede sapilitan. Pero kahit na ganoon din po, gumagawa pa rin tayo ng paraan kasi kagaya nung unang dating ng mga bakuna, ang LGUs nag-umpisa sa NCR, nagpasa ng ordinansa Mr. President, na “No Vax, No Ride” policy, “No Vax, No Entry” in the establishments. Nagawa po nila ‘yan eh ‘no. Baka ngayon pinag-aaralan din.

Nakausap ko po si chairman --- MMDA Chairman Don Artes at sabi niya pupulungin niya ang NCR at titingnan kung puwedeng gawin din po ito na ‘yung booster dose kasi matumal pa rin ‘yung ating booster dose coverage, mababa pa rin Mr. President. We are only 25 percent of our eligible population of about 46.4 million individuals who are actually supposed to be given the booster dose. But for a variety of reasons eh hindi naman po sila nagpapa-booster pa. So sana po ay ‘wag nating antayin magkaroon ng surge at saka doon po tayo magpapabakuna. Ngayon na po ang pinakamagandang panahon para magpabakuna.

And last slide Mr. President, puwede lang ipakita po ito. Ang last slide natin ito po ang summary o ang pagbubuod. Number one, patuloy ngunit bumabagal ang pagbaba ng ating mga kaso at gayunman nananatiling nasa minimal risk ang ating case classification at nasa low risk naman ang ating healthcare utilization rates.

Pangalawa, bilang bahagi ng ating patuloy na pag-monitor ng ating COVID-19 cases, mino-monitor din natin ang regional trends pati ang pagkalat ng mga variants at sublineages sa buong mundo. Hindi lang po sa Asya --- ah sa ASEAN or sa Asia, kung hindi sa buong mundo. At sinisigurado din natin na nananatili po tayong handa sa kabila ng mababa nating bilang ng kaso sa kasalukuyan, we are ready Mr. President, in case of another surge and hopefully it doesn’t happen. But we are ready Mr. President, as we have managed fairly well the past surges: the Omicron, the Delta, the Alpha, Beta. And in fact, even in 2020, the first major surge of July, August, we were able to manage it fairly well and again it’s because of the good compliance to minimum public health standards ‘no.

[00:44:40]

Pangatlo po, pinaaalalahanan namin ang lahat na ipagpatuloy ang mahigpit na pagsunod sa minimum public health standards at immediate isolation upang makaiwas sa pagkahawa.

At huli, wala po tayong sawang nananawagan Mr. President, sa ating mga kababayan, please lang kumpletuhin na natin ang ating mga primary series at magpa-booster upang magbigay proteksiyon sa ating sarili at ating mga mahal sa buhay bago pa man maging huli ang lahat.

Iyan lang po Mr. President at salamat po. Handa po akong sumagot sa inyo pong mga katanungan.

**PRESIDENT DUTERTE:** Salamat. Wala naman po. You have rendered a very --- almost a complete report.

So I’ll --- next is Secretary Galvez on the updates of the vaccination program.

NTF COVID-19 CHIEF IMPLEMENTER AND VACCINE CZAR CARLITO GALVEZ JR.:Mr. President; Senator Bong Go; Executive Secretary Bingbong Medialdea; fellow Cabinet members; mga kababayan, magandang gabi po sa inyong lahat.

Sa ngayon po ngayon pong gabi ay magkakaroon po tayo ng malawakang --- magkakaroon po tayo ng malawakang workshop sa region po ng BARMM. Actually Mr. President --- please --- makita po natin po Mr. President, ito po ‘yung kinonduct namin na workshop ng DOH at kasama po ‘yung World Bank at saka po ‘yung UNICEF. Dito po kami na talagang ano, talagang gusto po nila na talagang mapalakas ‘yung ating pagbabakuna sa BARMM kasi sa ngayon po pinakamababa po ‘yung BARMM.

So ‘yung presentation ko po ngayon ‘yung preparation po na ginawa ng ating mga more than 35 health officers na um-attend ng workshop at saka po ‘yung 60 na participants kanina doon po sa Muntinlupa, dito sa Filinvest --- next slide please.

Sa ngayon po Mr. President, mayroon na po tayong 71,440,624 na individuals na nakatanggap na po ng first dose. This is representing more or less 80 percent of our target population. Doon naman po sa mga fully-vaccinated individuals mayroon na po tayong 66,230,305. Ito po ay nagre-represent ng 73.53 percent ng ating target population.

At iyung sinasabi nga po ni Sec. Duque sa ating booster shot medyo mababa pa rin po ang ating mga numero dahil nagkakaroon pa lang po tayo ng 12,208,931, which is basically more or less 17 percent pa lang po ng ating target population.

[00:47:31]

Sa ating mga individual ano sir --- individual dose ng more or less ‘yung 12 to 17 years old, mayroon na po tayong 9,866,376 na naturukan na po ng first dose. This is representing 86.05 percent, mataas na po Mr. President, na mayroon na po tayo na first dose na 86 percent. Doon naman po sa five to 11 years old, mayroon na po tayong 2.2 million na nabakunahan na po ng first dose at ito ay nagre-represent po ng 16 percent ng total population po ng more than 15 million na five to 11 years old --- next slide please.

Ito po ang ating --- next slide please --- ito po ang ating challenges ngayon sa ating National Vaccination Program. Unang-una, ‘yung recent low turnout ng ating mga National Vaccination Days at saka ‘yung declining daily vaccination output. At ito rin po ang isang pinaka-malaking problema po natin Mr. President, na binigyan din tayo ng alarma at warning ng WHO, ito pong mababang vaccination sa BARMM.

Unang-una po sa lahat, nagkaroon na po tayo ng --- nag-start na po tayo ng celebration ng Ramadan at natatakot po ang WHO at saka ‘yung DOH na baka magkaroon tayo ng tinatawag na mini surge dito sa area ng BARMM dahil napakababa pa po ng coverage na 25 percent.

So ang nakikita po namin talaga nagkakaroon po tayo ng demand issue at saka po ‘yung mga vaccine preference. Sabi kasi po ng iba na hindi po halal ‘yung ibang mga vaccine na ginagamit po natin. Iyun po ang ano po nila paniniwala po nila --- next slide please.

So tingnan po natin po para po makita natin kung gaano kabababa ang vaccination ng BARMM. Kung makikita po natin Mr. President, mayroon na po tayong 14 regions na more or less 70 percent na po ang population --- ang coverage ng first dose. And then mayroon po tayong seven ano, seven regions na more than 70 percent, actually 74 percent po --- more than 74 percent na fully vaccinated na.

Pero kung titingnan po natin ang BARMM na mayroon tayong population na 4.3 million at target population na 3.5, makikita po natin Mr. President, na wala --- wala pa po sa isang milyon ang fully vaccinated. Actually 957,766 pa lang po or representing 20 --- more than 25 percent ang ating fully vaccinated.

So makikita po natin talaga napakalaki ng ano, ng atin pang bubunuin dito sa area ng BARMM. At saka sa karatig area niya nakikita natin itong Region 12 na sa boundary niya, Sultan Kudarat, ay medyo mababa pa rin na medyo nasa 57 percent pa rin po --- next slide please.

[00:50:28]

So ‘yung report nga po ng DOH ni National Vaccination Operations Chairman, si ating Usec. Myrna Cabotaje, na maraming po mga kadahilanan. Ang kadahilanan po nito ay maraming fake news. Nakikita po natin na because of misinformation at saka ‘yung mga ginagawa po ng mga anti-vaxxers sa social media nakakaapekto po ‘yun sa ating mga --- mga vaccine --- mga ano, mga tao dito sa BARMM.

And then also ‘yung cultural beliefs, maraming mga matatanda sinasabi nga nila na buong buhay nila hindi pa sila nava-vaccinate and then ngayon magpapabakuna sila. So parang ‘yun ang against sa kanilang cultural beliefs.

And also ‘yung accessibility po na talagang malaki po ang ating challenge diyan kasi noong kinakausap ko nga po sila kailangan po nila talaga ng mga bangka na malalaki katulad sa Coast Guard at saka po sa AFP dahil more or less six ano --- six hours po ang paglalayag po sa dagat papunta po sa mga area na mga dulo ng ating mga island, lalo na po dito sa Tawi-Tawi at dito po sa Basilan talagang medyo kailangan po mga six hours to even seven hours na talagang maalon na dagat ang kanilang dadaanan --- next slide please.

So ang --- noong ginawa po nila ‘yung kanilang workshop with the 60 participants, ito po ‘yung mga tinatawag nating strategic focus towards vaccinating the majority of BARMM. Ang gusto po nila ay magkaroon po ng tinatawag na the whole region will cooperate and also with the ano, with the coordination also of the whole-of-nation, whole-of-government approach. So ‘yung national government at saka ‘yung regional government po ay magsusu --- so magsu-support directly and indirectly for the mobilization of funds and resources.

This is intended for the data encoders at saka ‘yung vaccination teams at saka po ‘yung tinatawag nating social preparation. Iyung social preparation po kailangan po talaga dito ‘yung information and education.

And then nakita po natin talaga ‘yung leadership structure, from region to municipalities, kailangan --- ang sinasabi nga po nila, katulad po ng dito sa atin na parang mayroong Secretary Duque at mayroon din pong parang tinatawag po natin nandiyan po si Usec. Myrna na pumupukpok po sa mga regions at saka doon po sa ano, sa different ano --- different municipalities.

So ito po ang inaano po namin kaya tumawag po ako kay Chief Minister kanina at sinasabi po namin na talagang magtulungan po kami para mapalawig ang atin pong vaccination dito sa BARMM. At ang sinabi nga po niya ay magpapalabas sila ng tinatawag na Darul-ifta, ‘yung Darul-ifta ‘yung parang fatwa na ‘yung lahat ng mga masjid at saka mga mosque ay gagawin nilang vaccination site.

[00:53:10]

So during Friday, during ano po, during pagsamba po ng ating mga kababayan na mga Muslim ay gagawin pong ano, gagawin pong parang vaccination site itong mga mosque at saka mga masjid na pupuntahan po nila. And then ‘yun pong social preparation gagawin po natin ‘yan the whole month of Ramadan. And then also ide-deploy din po natin ‘yung J&J single dose para mapabilis po lahat.

Iyun ngang iba po nag-aano po na during Ramadan na ‘yung mga malls magkaroon po ng discounts and even ‘yung ano, ‘yung BARMM, magbigay ng parang ayuda para maengganyo po ang ating mga mava-vaccinate doon sa panahon ng Ramadan at saka nitong darating na Mayo --- next slide please.

Sir ito po ‘yung pinaka-details ng output nung ginawa nilang vaccination strategy, magkakaroon po tayo ng tinatawag na multi days at saka ‘yung tinatawag nating even ano, different ano, varying days na sa special vaccination day target population natin sa ano, sa ating regional ano ng BARMM.

So involved po dito ang limang provinces ng ano, ng BARMM kasama po ang Basilan, Lanao del Sur, Maguindanao, Sulu, Tawi-Tawi at saka po ‘yung dalawang city na Marawi City at saka Lamitan City. Makikita na po natin dito Mr. President, malaki po ang target natin sa Maguindanao, sa Lanao at saka po sa Sulu.

So ito po ‘yung target: 60 percent of unvaccinated at ito po ang committed target nila. Pero sinasabi po nila Mr. President, pagka nagkaroon po sila ng sizeable support from the national government and also the regional government, kaya nilang pataasin ang kanilang mga target. So ang target po nila is more or less 200 to 300,000 ang makuha po nila at gagawin po nila ito after --- immediately after the election. Ito pong Marawi City, they will commit na even before election ay magka-karoon po sila ng three-day vaccination.

So kung makikita po natin Mr. President, iba-iba po ‘yung mga date nila para mapuntahan po ng National Vaccination Operations Center, ng DOH, at saka po ng regional para mabisita namin lahat itong pagbakunahan dito sa BARMM.

So ‘yun po Mr. President, ang aking report lang po sa inyo na talagang paiigtingin po namin ang ano, ang pagbabakuna sa BARMM at humihingi po kami ng tulong sa Armed Forces of the Philippines, sa DND at saka DILG para matulungan po natin sa transportation at saka mobilization po ng mga vaccination teams dito po sa BARMM.

[00:55:44]

So ‘yun lang po at ako po ay inaano ko po ang ating mga brother Muslim na Ramadan Mubarak po ngayong holy prayer of Ramadan. Iyun lang po mahal na Presidente.

**PRESIDENT DUTERTE:** Thank you Secretary Galvez.

We go now to Secretary Año.

DILG SECRETARY EDUARDO AÑO: Magandang gabi po Mr. President; Executive Secretary Bingbong Medialdea; Senator Bong Go; fellow Cabinet secretary; mga kababayan, magandang gabi po.

Ang una ko pong iuulat ay update po sa ating nagaganap na granular lockdown sa buong bansa. Bagamat bumababa po ang ating numero ng COVID cases araw-araw ay maagap pa rin ang ating mga LGUs sa pagpapasagawa ng mga granular lockdown para sigurado po na hindi kakalat ang ating COVID-19 virus.

Makikita po sa nakaraang linggo at the present ay mayroon pong limang city or municipality ang nagsasagawa ng granular lockdown at ito po ay binubuo ng 14 na barangay. Kaya makikita po natin 16 lang po na areas sa buong Pilipinas. Ang karamihan po sa National Capital Region na mayroong 11. Kung tutuusin po ito po ay nadagdagan sapagkat last week po ay 11 na lamang ‘yung ating under granular lockdown areas. Ito po ay para lang siguraduhin natin na maagap talaga ang pagtalima natin. At 16 na household ang naapektuhan at mayroon ding 19 na indibidwal --- next slide please.

Sa atin naman pong pagpapatupad ng ating minimum public health standard, makikita po naman natin na malaki rin ang pagbaba ng ating mga violations. Sa hindi po pagsusuot ng mask, bumaba ng 21 percent, nasa 32,165 lang ang ating mga nahuling violation. Bumaba rin ang pag-conduct ng mass gathering at saka sa no physical distancing na may 6,935. Ito po ay sa mga areas na natitirang under Alert Level 2 sapagkat sa Alert Level 1 naman ay ina-allow na po natin ng 100 percent maximum sa mga venue capacity --- next slide.

Mr. President, dito naman po sa ating patuloy na kampanya against illegal drugs. Mula po noong March 27 hanggang March --- eh hanggang April 2, nakapagsagawa tayo ng 744 anti-illegal drug operations na mga law enforcers kasama po ang PNP, PDEA, AFP at ang NBI. At sa operasyon po na ito ay nakapag-aresto tayo ng 1,091 violators at may isang nasawi sa naturang mga operations at mayroon namang 81 persons na nag-surrender. Sa kabuuan po ang ating nasamsam na mga illegal drugs ay umaabot po sa 28,769,991 pesos. Patuloy pa rin po tayong magsasagawa ng mga operation na ‘to para siguradong ligtas ang ating mga kababayan sa iligal na droga.

[00:59:34]

Iyun pong utos ninyo sa ating PDEA na magsagawa ng ulat sa lahat ng kabuuang nasamsam ay nag-comply naman po ang PDEA at ito po ay ipadadala nila sa mga kaukulang ahensiya na nagkukuwestyon sa ating mga operasyon against illegal drugs --- next slide please.

Sa peace and order naman po at sa ginagawa nating mga pagpapatupad ng batas ngayong mayroon tayong election campaign period, nakikita po dito sa ating mga datos na buo ang dedikasyon ng ating kapulisan na pagtibayin ang kaayusan at kaligtasan ng ating mga kababayan habang papalapit ang araw ng eleksiyon. Kaya alinsunod po sa direktiba ng COMELEC, kasalukuyang nakadestino ang 39,042 policemen and women sa 5,104 COMELEC checkpoints sa buong bansa.

Noong January 9 na nagsimula ang election campaign period, sinimulan ng ating PNP ang pagpapatupad ng gun ban sa buong bansa. At sa pinakahuling datos, as of yesterday, umabot po sa kabuuang 13,895 ang bilang ng mga armas na nai-surrender; habang 2,239 naman na gun ban violations ang ating naitala; 2,345 na individual ang nahuling lumabag sa gun ban sa parehong panahong ito at umabot naman sa 10,168 ang kabuuang bilang ng mga ammunitions na nakumpiska ng ating kapulisan alinsunod sa implementasyon ng COMELEC Resolution No. 10728. Patuloy po ang pagpapatupad ng mga batas upang mapangalagaan ang kaligtasan ng ating mga kababayan kasama na rin po ang kaligtasan nila laban sa COVID-19 pandemic.

Iyan lamang po ang maiuulat ko Mr. President, magandang gabi po.

**PRESIDENT DUTERTE:** Doon tayo sa ano DSWD, Secretary Bautista. Panahon mo na, Rolly ikaw na.

DSWD SECRETARY ROLANDO BAUTISTA: Yes Mayor.

**PRESIDENT DUTERTE:** I suggest that you zero in sa preparations natin sa kung pumutok ‘yung Taal.

Go ahead.

[01:02:10]

SEC. BAUTISTA: Okay. May I start from the start? Okay.

Pangulong Mayor Rodrigo Roa Duterte; Senator Bong Go; Executive Secretary Bingbong Medialdea; mga kapwa ko miyembro ng Gabinete, maayong gabii sa inyong tanan (good evening to you all.)

Salamat pong muli sa pagkakataong maibahagi ang ilang updates sa ating mga ginawa at ginagawang pagtugon sa pagputok ng Bulkang Taal alinsunod sa mandato ng departamento. Ang akin pong ulat ay naglalaman ng mga bagong datos as of April 5 ukol sa mga programa at serbisyong ating naiabot sa mga apektadong pamilya sa Batangas --- next slide please.

Sa kasalukuyan --- next slide --- sa kasalukuyan, mayroon tayong tinatayang mahigit 2,800 pamilya o mahigit 9,500 indibidwal na apektado ng pagputok ng Bulkang Taal --- next slide.

Nais kong ipaliwanag lang na ang slide na ito ay nagpapakita ng cumulative o “CUM” na datos ng mga apektadong pamilya at individuals mula noong unang pumutok ang Bulkang Taal noong March 26. At ang “NOW” naman ay mga kasalukuyan na datos --- next slide.

Sa 21 evacuation centers, tinatayang may halos 1,200 pamilya o mahigit 4,000 indibidwal ang nananatili rito --- next slide. Samantala, may mahigit 1,200 pamilya naman o higit sa 4,200 indibidwal ang nasa labas na ng evacuation centers --- next slide. Sa kabuuan, ang displaced population ay tinatayang nasa 2,400 pamilya o nasa 8,300 indibidwal --- next slide.

Nakapagbigay ang DSWD ng assistance na nagkakahalagang humigit- kumulang 1.7 million pesos. Ito ay binubuo ng family food packs, ready to eat food, hygiene kits at Assistance to Individuals in Crisis Situations o AICS. Kaugnay din ng tungkulin ng DSWD, nagbigay tayo ng assistance sa camp coordination, camp management, gayundin ang psychosocial intervention in coordination with the Department of Health sa mga evacuees sa evacuation centers --- next slide.

Sa kabuuan, mayroon pong 1.19 bilyong pisong halaga ng standby funds at stockpile ang buong ahensiya na maaaring magamit sa pagresponde sa mga sakuna --- next slide. Bilang bahagi ng kahandaan natin sa mga kalamidad at sakuna, may nakaabang tayong food items sa mga estratehikong lokasyon gaya ng General Mariano Alvarez o GMA Cavite warehouse at Batangas Sports Complex na nagkakahalagang 11.2 milyong piso. Samantala, may 68.4 milyong pisong halaga naman ng food and non-food items sa mga nabanggit na lugar --- next slide.

[01:06:03]

Bilang bahagi ng ating mga susunod pang gawain ng DSWD, magsa-sagawa po tayo ng AICS payout. I-schedule po natin ‘yun sa mga apektadong lugar. Maglalagay rin tayo ng advance satellite office sa Provincial Operations Center sa Batangas Sports Complex kung kinakailangan at depende sa development ng status ng Bulkang Taal.

Patuloy din tayong susuporta sa mga lokal na pamahalaan sa pagsa-sagawa ng Rapid Damage Assessment and Needs Analysis. Tuloy-tuloy din ang monitoring natin sa Taal Volcano updates mula sa National Disaster Risk Reduction and Management Council at Department of Science and Technology. Bukod pa diyan mahal na Presidente, ay nakaabang na rin po ang ating mga quick reaction teams kung sakaling pumutok muli at tumaas ang lebel ng Bulkang Taal.

Dito po natatapos ang aking ulat mahal na Presidente. Daghang salamat at maayong gabii sa inyong tanan.

**PRESIDENT DUTERTE:** That’s about it. The other officials here are Secretary Medialdea, Senator Bong Go, Secretary Delfin Lorenzana at si Secretary Andanar. Nandito rin si --- nandiyan pala sa America. Anyone of you guys who would want to take advantage of this hour? T here’s free time to --- kung may maidagdag kayo.

Vince, ano --- Vince Dizon.

PRESIDENTIAL ADVISER FOR COVID-19 RESPONSE VIVENCIO “VINCE” DIZON: Mr. President, siguro po ang importante lang pong malaman din ng mga kababayan natin, ngayon po ay practically po si Sec. Charlie at si Sec. Duque at ang buong NTF po ay talagang inaaraw-araw po natin ang ating mga munisipyo, ang ating mga LGUs para po ‘yung mga siyudad at mga iba pang LGUs sa ibang parte ng bansa ay mapadami natin nang mapadami pa ang mga nababakunahan.

Sa ngayon po, most of the key cities in the country have already achieved the targets of 70 percent of the target population, fully vaccinated and 70 percent of the elderly, ‘yun pong mga senior citizens natin ay fully vaccinated. Pero mayroon pa rin pong --- kagaya nung sinabi ni Sec. Charlie, mayroon pa rin pong mga iba na hindi pa umaabot doon at tinututukan po natin ang mga siyudad na ‘to. Marami po sa kanila ay nasa Visayas at Mindanao, pero mayroon din po sa Luzon ‘no, tulad po ng Quezon, sa Region IV-A; tulad po ng mga island provinces sa Region IV-B, ‘yung ating MIMAROPA region, tulad ng probinsiya ng Palawan, Mindoro Occidental; at iba pang mga areas sa Luzon tulad ng Bicol Region.

[01:09:10]

Ang kailangan lang po talaga Mr. President, maintindihan po ng ating mga LGU officials na kahit na po nagsimula ang local campaign ay kailangan po hindi tumigil ang pagbabakuna. At dahil po sa efforts ni Secretary Duque at ni Secretary Galvez, nag-issue na po ng exemption ang COMELEC para sa lahat po ng vaccination and other vaccination- related activities. So puwede pong tuloy-tuloy ang bakuna kahit na po nagsimula na ang local campaign sa ating mga probinsiya, sa atin pong mga cities and municipalities. Very important po ‘yun Mayor, para po kahit na nangangampanya ang ating mga opisyales ay hindi po dapat huminto ang pagbabakuna.

Iyun lang po Mr. President. Maraming salamat po.

SEC. DUQUE: Mr. President...

**PRESIDENT DUTERTE:** Yes Secretary Duque?

SEC. DUQUE: Gamitin ko na rin po ang pagkakataon na ito, with your permission Mr. President, nananawagan din po ako sa mga kandidato na habang sila po’y nangangampanya patungkol sa kanilang nais na plataporma ng pamumuno at pamamahala ay ikampanya na rin nila ‘yung bakuna Mr. President.

Kasi ibig sabihin talagang napakamahalaga po itong public health policy ng vaccination natin. So dahil sila naman mga influencers sa kanila pong mga komunidad, maganda ikampanya din nila ‘yung bakuna Mr. President, para talaga whole-of-nation and whole-of-government approach tayo.

So ‘yun lang po ang panawagan ko Mr. President. Kung puwede, ikampanya niyo na rin po ang atin pong magandang national vaccination program para mabigyan ng taglay na proteksiyon ang lahat ng mga Pilipino hangga’t sa maaari makamit natin ang pinupuntirya natin 90 million Filipinos to be completely inoculated by end of June Mr. President.

**PRESIDENT DUTERTE:** Anybody else? Kung wala na, we end this program earlier. One of the earliest --- [laughter] kasi kung wala nga naman tayong pag-usapan, ‘di magtrabaho na lang tayo. I still have plenty of work to do.

[01:11:43]

\*W\*M\*